Document ID: 31994R1664

ΚΑΝΟΝΙΣΜΟΣ (ΕΚ) αριθ. 1664/94 ΤΗΣ ΕΠΙΤΡΟΠΗΣ της 8ης Ιουλίου 1994 για τη θέσπιση των ειδικών κανόνων διαχείρισης και κατανομής όσον αφορά ορισμένες ποσοτικές ποσοστώσεις για τα κλωστοϋφαντουργικά που θεσπίζει ο κανονισμός (ΕΚ) αριθ. 517/94 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 517/94 του Συμβουλίου της 7ης Μαρτίου 1994 περί της θεσπίσεως κοινών κανόνων για τις εισαγωγές κλωστοϋφαντουργικών προϊόντων από ορισμένες τρίτες χώρες τα οποία δεν καλύπτονται από διμερείς συμφωνίες, πρωτόκολλα ή άλλους διακανονισμούς ή από άλλους κοινοτικούς κανόνες εισαγωγής (1), όπως τροποποιήθηκε από τον κανονισμό (ΕΚ) αριθ. 1470/94 της Επιτροπής (2), και ιδίως το άρθρο 17 παράγραφοι 3 και 6, το άρθρο 20 και το άρθρο 21 παράγραφοι 2 και 3,
ότι η Επιτροπή, με τον κανονισμό (ΕΚ) αριθ. 934/94 (3), θέσπισε ειδικούς κανόνες διαχείρισης και κατανομής όσον αφορά ορισμένες ποσοστώσεις για κλωστοϋφαντουργικά προϊόντα που θεσπίζει ο κανονισμός (ΕΚ) αριθ. 517/94, και, όσον αφορά τη διαχείριση των εν λόγω ποσοστώσεων, άνοιξε μια πρώτη δόση που θα κατανεμηθεί με βάση τις αιτήσεις που θα κοινοποιήσουν οι αρμόδιες αρχές των κρατών μελών πριν από τις 31 Μαρτίου 1994-
ότι φαίνεται σκόπιμο, όσον αφορά τη διαχείριση των εν λόγω ποσοστώσεων, να ανοιχθεί σύντομα μια δεύτερη δόση και να προβλεφθεί, αφενός, ότι θα κατανεμηθεί με βάση τις αιτήσεις για χορήγηση αδείας που θα υποβληθούν στις αρμόδιες αρχές των κρατών μελών και θα κοινοποιηθούν στην Επιτροπή μεταξύ 31 Μαρτίου και 11 Ιουλίου 1994 συμπεριλαμβανομένης και, αφετέρου, ότι θα αφορά ποσότητες που δεν καλύπτονται από την πρώτη δόση προσαυξημένες, ενδεχομένως, από ποσότητες που παρόλο που χορηγήθηκαν στο πλαίσιο της πρώτης δόσης από την Επιτροπή δεν αποτέλεσαν αντικείμενο έκδοσης άδειας για εισαγωγή, ή, παρόλο που αποτέλεσαν αντικείμενο άδειας, δεν χρησιμοποιήθηκαν από τους ενδιαφερόμενους εμπορευόμενους εντός της προθεσμίας των 90 ημερών από την ημερομηνία έκδοσης της άδειας-
ότι εξακολουθεί να είναι σκόπιμο να επιλεγεί, όσον αφορά αυτήν τη δεύτερη δόση, μία μέθοδος κατανομής που θα λαμβάνει υπόψη τα παραδοσιακά ρεύματα συναλλαγών ώστεν να εξασφαλιστεί προοδευτική μετάβαση προς το καθεστώς που προβλέπει ο κανονισμός (ΕΚ) αριθ. 517/94. και για το σκοπό αυτό, είναι σκόπιμο να υποδιαιρεθούν οι ποσοστώσεις που θα χορηγηθούν στο πλαίσιο της δεύτερης δόσης σε δύο μέρη, εκ των οποίων το ένα θα προορίζεται για τους παραδοσιακούς εισαγωγείς και το άλλο για τους άλλους αιτούντες- ότι το αντίστοιχο μέρος για καθεμία από τις δύο αυτές κατηγορίες εμπορευόμενων θα καθοριστεί σε επίπεδα που ενώ θα λαμβάνουν με ρεαλιστικό τρόπο υπόψη τα παραδοσιακά ρεύματα, θα εξασφαλίζουν ωστόσο σημαντική πρόσβαση στις ποσοστώσεις που θεσπίζει ο κανονισμός (ΕΚ) αριθ. 517/94 στην κατηγορία των εισαγωγέων που δεν ανήκουν στους παραδοσιακούς-
ότι, για λόγους δίκαιης κατανομής, είναι εκ νέου σκόπιμο να περιορισθεί το ποσόν που μπορεί να χορηγηθεί μεμονωμένα στους παραδοσιακούς εισαγωγείς για καθεμία από τις κατηγορίες και ενδιαφερόμενες χώρες στο επίπεδο των ποσοτήτων που πράγματι εισήχθησαν το 1992 από καθέναν από τους εισαγωγείς για τις ίδιες κατηγορίες και χώρες και, να προβλεφθεί, για λόγους χρηστής δισχείρισης, ότι αν το σύνολο των ποσοτήτων που θα χορηγούνται στους παραδοσιακούς εισαγωγείς υπερβαίνει το τμήμα που προορίζεται γι' αυτούς, οι ποσότητες που χορηγούνται σε καθέναν από αυτούς θα μειώνονται κατ' αναλογία-
ότι, όσον αφορά το μέρος που προορίζεται για άλλους εμπορευόμενους, που θα κατανεμηθεί σύμφωνα με τη χρονολογική σειρά παραλαβής των κοινοποιήσεων των κρατών μελών, ώστε να επιτραπεί η πρόσβαση σε όσο το δυνατόν περισσότερους, είναι σκόπιμο να διευκρινιστεί εν νέου ότι κάθε εμπορευόμενος θα μπορεί να ωφεληθεί μόνον από χορήγηση μιας μέγιστης ποσότητας ανά κατηγορία και χώρα-
ότι είναι σκόπιμο, για λόγους σαφήνειας, να διευκρινιστεί ότι καθένας από τους παραδοσιακούς εισαγωγείς θα μπορεί να ωφεληθεί από χορήγηση στο πλαίσιο της δεύτερης δόσης μόνο για τις ποσότητες που εισήγαγε καθένας από το 1992 και οι οποίες δεν έχουν ακόμη αποτελέσει αντικείμενο άδειας εισαγωγής που εκδόθηκε κατ' εκτέλεση του κανονισμού (ΕΚ) αριθ. 934/94- ότι φαίνεται επίσης σκόπιμο, προκειμένου να ωφεληθούν όσο το δυνατόν περισσότεροι από το μέρος των ποσοστώσεων που δεν μπόρεσαν να λάβουν άδεια εισαγωγής για την εν λόγω κατηγορία και χώρα καθώς και σε εκείνους οι οποίοι, αφού έλαβαν την εν λόγω άδεια κατ' εκτέλεση του κανονισμού (ΕΚ) αριθ. 934/94, παρέχουν αποδείξεις στις αρμόδιες αρχές των κρατών μελών ότι πραγματοποίησαν την εισαγωγή των εν λόγω προϊόντων πριν από τις 12 Ιουλίου 1994-
ότι, με σκοπό την καλύτερη δυνατή χρησιμοποίηση των ποσοτήτων που θα εγκριθούν οριστικά κατ' εφαρμογή του παρόντος κανονισμού, είναι σκόπιμο να καθορισθεί η διάρκεια ισχύος των αδειών εισαγωγής σε 90 ημέρες από την ημερομηνία εκδόσεως των αδειών από τα κράτη μέλη, και να επιτραπεί αυτή η έκδοση, η οποία σύμφωνα με το άρθρο 19 του κανονισμού (ΕΚ) αριθ. 517/94 πρέπει να πραγματοποιηθεί εντός των πέντε εργάσιμων ημερών μετά την κοινοποίηση της απόφασης της Επιτροπής, μόνο στο βαθμό που ο ενδιαφερόμενος εμπορευόμενος μπορεί να αποδείξει την ύπαρξη σύμβασης και διαβεβαιώνει ότι δεν έχει ακόμη λάβει, στο εσωτερικό της Κοινότητας, για την εν λόγω κατηγορία και χώρα, άδεια εισαγωγής που εκδίδουν τα κράτη μέλη κατ' εκτέλεση του παρόντος κανονισμού.
ότι η οριστική έγκριση από την Επιτροπή, σύμφωνα με τους ειδικούς κανόνες διαχείρισης και κατανομής που εισάγει ο παρών κανονισμός, των ποσοτήτων που θα της κοινοποιηθούν μεταξύ 31 Μαρτίου και 11 Ιουλίου 1994 συμπεριλαμβανομένης, απαιτεί την πλήρη συνεργασία των κρατών μελών και, ιδίως, την κοινοποίηση ορισμένων δεδομένων- ότι είναι, συνεπώς, σκόπιμο να διευκρινισθούν οι απαιτούμενες πληροφορίες και, για να εξασφαλισθεί έγκαιρη από την Επιτροπή, να εξασφαλιστεί ότι αυτή η κοινοποίηση θα πραγματοποιηθεί το συντομότερο δυνατό-
ότι τα εν λόγω μέτρα είναι σύμφωνα με τη γνώμη που εξέφρασε η επιτροπή του κανονισμού (ΕΚ) αριθ. 517/94,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο παρών κανονισμός θεσπίζει ορισμένους ειδικούς κανόνες σχετικά με τη διαχείριση και την κατανομή των ποσοτικών ποσοστώσεων που θεσπίζει ο κανονισμός (ΕΚ) αριθ. 517/94 για το έτος 1994 και που αναφέρονται στο παράρτημα Ι του παρόντος κανονισμού.
Άρθρο 2
Η δεύτερη δόση των ποσοτικών ποσοστώσεων, που αναφέρονται στο άρθρο 1, και αφορά τις ποσότητες που αναφέρονται στο παράρτημα ΙΙ, θα κατανεμηθεί σύμφωνα με τις διαδικασίες που καθορίζονται στον παρόντα κανονισμό με βάση τις αιτήσεις για παροχή άδειας εισαγωγής που υποβάλλονται στις αρμόδιες αρχές των κρατών μελών και κοινοποιούνται στην Επιτροπή πριν από τις 11 Ιουλίου 1994.
Άρθρο 3
Η δεύτερη δόση που αναφέρεται στο άρθρο 2 υποδιαιρείται σε δύο μέρη όπως αναφέρεται στο παράρτημα ΙΙ του παρόντος κανονισμού, εκ των οποίων το ένα μέρος προορίζεται για τους παραδοσιακούς εισαγωγείς, και το άλλο για τους άλλους εμπορευομένους.
Θεωρούνται ως παραδοσιακοί εισαγωγείς μιας κατηγορίας προϊόντων καταγωγής μιας από τις χώρες που αναφέρονται στο παράρτημα ΙΙ, οι εισαγωγείς που αποδεικνύουν στις αρμόδιες αρχές των κρατών μελών ότι έχουν εισάγει κατά το έτος 1992 προϊόντα που υπάγονται στην ίδια κατηγορία και κατάγονται από την ίδια χώρα.
Άρθρο 4
Το ποσόν που θα μπορεί να χορηγηθεί μομονωμένα στους παραδοσιακούς εισαγωγείς για καθεμία από τις εν λόγω κατηγορίες και χώρες δεν θα μπορεί να υπερβαίνει τις πράγματι εισαχθείσες ποσότητες κατά το 1992 για καθεμία από αυτές τις κατηγορίες και χώρες.
Εάν το σύνολο των ποσοτήτων που χορηγούνται στους παραδοσιακούς εισαγωγείς βάσει των ποσοτήτων που κοινοποιούν τα κράτη μέλη υπερβαίνει το μέρος που τους αναλογεί, οι ποσότητες που χορηγούνται σε καθένα από αυτούς μειώνεται κατ' αναλογία.
Άρθρο 5
Με την επιφύλαξη των διατάξεων του άρθρου 6, οι αιτήσεις για την παροχή άδειας εισαγωγής που υποβάλλονται από τους άλλους εμπορευόμενους και κοινοποιούνται στην Επιτροπή εξετάζονται με τη χρονολογική σειρά παραλαβής των κοινοποιήσεων των κρατών μελών, αλλά θα γίνονται δεκτές, όσον αφορά καθέναν από αυτούς, μόνο για ποσότητες που περιορίζονται στις μέγιστες ποσότητες ανά κατηγορία που αναφέρονται στο παράρτημα ΙΙΙ. Αυτές οι μέγιστες ποσότητες θα μπορούν να αυξηθούν, σύμφωνα με τη διαδικασία που προβλέπει το άρθρο 25 του κανονισμού (ΕΚ) αριθ. 517/94, εάν βάσει των κοινοποιήσεων των κρατών μελών, διαπιστωθεί από την Επιτροπή, ότι οι ποσότητες του τμήματος που τους αναλογεί παραμένουν αχρησιμοποίητες.
Άρθρο 6
Κατά παρέκκλιση του άρθρου 4 οι μεμονωμένοι παραδοσιακοί εισαγωγείς θα μπορούν να ωφεληθούν από νέα χορήγηση μόνο για τις ποσότητες που δεν έχουν ακόμη αντικείμενο άδειας εισαγωγής που εκδίδονται κατ' εκτέλεση του κανονισμού (ΕΚ) αριθ. 934/94, και οι άλλοι εμπορευόμενοι μόνον εφόσον η άδεια που χορηγήθηκε κατ' εκτέλεση του κανονισμού (ΕΚ) αριθ. 934/94 για την εν λόγω κατηγορία και χώρα επέτρεψε την πραγματοποίηση εισαγωγής πριν από τις 12 Ιουλίου 1994.
Άρθρο 7
Η διάρκεια ισχύος των αδειών εισαγωγής που θα εκδοθούν από τις αρμόδιες αρχές των κρατών μελών είναι 90 ημέρες από την ημερομηνία έκδοσης.
Οι άδειες εισαγωγής θα χορηγηθούν από τις αρμόδιες αρχές των κρατών μελών στο μέτρο που ο ενδιαφερόμενος επιχειρηματίας μπορεί να αποδείξει την ύπαρξη σύμβασης και επιβεβαιώνει με γραπτή δήλωση ότι δεν έχει ακόμη λάβει στο εσωτερικό της Κοινότητας, για την εν λόγω κατηγορία και χώρα, άδεια εισαγωγής που εκδόθηκε κατ' εκτέλεση του παρόντος κανονισμού.
Άρθρο 8
Τα κράτη μέλη κοινοποιούν στην Επιτροπή, το συντομότερο δυνατό:
α) για τις ποσότητες που χορηγεί η Επιτροπή στο πλαίσιο της πρώτης δόσης, αυτές που δεν αποτέλεσαν αντικείμενο έκδοσης άδειας εισαγωγής ή/και, εφόσον αποτέλεσαν αντικείμενο άδειας, δεν χρησιμοποιήθηκαν από τους εν λόγω εμπορευόμενους εντός προθεσμίας 90 ημερών από την ημερομηνία έκδοσης της άδειας-
β) για καθεμία από τις κοινοποιήσεις που πραγματοποιούνται μεταξύ 31 Μαρτίου και 11 Ιουλίου 1994 συμπεριλαμβανομένης, τις ποσότητες που ζητεί κάθε εμπορευόμενος, αναφέροντας ενδεχομένως:
- για τις αιτήσεις που υποβλήθηκαν από τους παραδοσιακούς εισαγωγείς κατά την έννοια του άρθρου 3, τις ποσότητες που εισήχθησαν από αυτούς κατά το έτος 1992, καθώς και το σχετικό ποσό που δεν έχει αποτελέσει αντικείμενο έκδοσης άδειας εισαγωγής κατ' εκτέλεση του κανονισμού (ΕΚ) αριθ. 934/94,
- για τις αιτήσεις που υποβλήθηκαν από τους άλλους εμπορευόμενους, τις ποσότητες που εισήχθησαν βάσει των αδειών εισαγωγής που εκδόθηκαν κατ' εκτέλεση του κανονισμού (ΕΚ) αριθ. 934/94.
Άρθρο 9
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Ιουλίου 1994.

Labels: 1
3
5